L-Arċidjoċesi ta' Malta ħabbret li qed tissospendi l-laqgħat tal-gruppi tagħha li jsiru b'mod fiżiku, inklużi s-sessjonijiet ta' katekeżi tat-tfal. Fi stqarrija maħruġa mill-Kurja llum, intqal li ttieħdet din id-deċiżjoni wara d-direttivi ġodda mħabbrin mill-awtoritajiet tas-saħħa lbieraħ, li daħlu fis-seħħ illum. Għadd ta' laqgħat diġà qed isiru online, u l-Arċidjoċesi qed tħeġġeġ biex, fejn hu possibbli, dawn l-inizjattivi pastorali jkomplu b'mod virtwali. Din id-direttiva għandha terġa' tiġi kkunsidrata wara l-11 ta' April, meta suppost jintemmu r-restrizzjonijiet imħabbrin ilbieraħ minħabba l-imxija tal-coronavirus, li jinkludu li r-ristoranti u l-isnack bars jagħlqu l-bibien tagħhom u joffru biss servizz ta' take-away. Il-Knisja ħeġġet lin-nies biex jitolbu lil Alla għas-saħħa tal-poplu u biex kulħadd jieħu ħsieb xulxin billi jiġu osservati d-direttivi għall-ħarsien tas-saħħa. F'Għawdex Il-katekiżmu f'Għawdex se jsir online minħabba l-Covid-19 .td_uid_3_60425dd6e16bb_rand.td-a-rec-img{text-align:left}.td_uid_3_60425dd6e16bb_rand.td-a-rec-img img{margin:0 auto 0 0}